Aiheena on Jeesus tulee meitä lähelle.
Tarkempi syy tämän kerran kokoontumiseen on -
Jeesus opettaa 10 käskystä.
Toki ei lyhyessä ajassa pysty kaikista käskyistä opettamaan, -
mutta Markuksen evankeliumin 12. luvussa -
tuli Hänen luokseen eräs kirjanoppinut ja kysyi Häneltä: -
"Mikä on ensimmäinen kaikista käskyistä?"
Jeesus vastasi: "Ensimmäinen on tämä: -
'Kuule, Israel! Herra, meidän Jumalamme, Herra on yksi.
Ja rakasta Herraa, sinun Jumalaasi, kaikesta sydämestäsi -
ja kaikesta sielustasi ja kaikesta mielestäsi ja kaikesta voimastasi'.
Toinen on tämä: 'Rakasta lähimmäistäsi niinkuin itseäsi'.
Ei ole mitään käskyä, suurempaa kuin nämä."
Niin kirjanoppinut sanoi hänelle: "Oikein sanoit, opettaja, -
totuuden mukaan, että yksi hän on, -
ja ettei ketään muuta ole, paitsi hän."
Tuossa Jumalan Sanan opetuksessa -
rakkaus asetetaan ihmissydämelle koetukseksi.
Käskyjen pitäminen sinänsä merkitsee suhdetta Jumalaan.
Jos tuo suhde menee niin päin, -
että ihminen tekee Jumalan tahdon vastaisia asioita, -
silloin tuo yhteys tulee vajavaiseksi tai voi sanoa, -
että se jopa päättyy.
Näin siinä mielessä, että Jumala on armollinen -
ja haluaisi antaa syntejä anteeksi.
Monien käskyjen kohdalla ihminen voi kuitenkin unohtaa, -
että totuus tekisi vapaaksi.
Johanneksen evankeliumin 6. luvussa Jeesus puhuu -
omien sanojensa merkityksestä.
Ne ovat täynnä armoa ja totuutta.
Niin meidän tulisi varmasti ymmärtää, -
että Hän ei tullut tuomitsemaan, vaan pelastamaan maailman.
Tuo Sana sanoo: "Henki on se, joka eläväksi tekee; -
ei liha mitään hyödytä.
Ne sanat, jotka minä olen teille puhunut, ovat Henki ja ovat elämä.
Mutta teissä on muutamia, jotka eivät usko."
Jeesuksen sanoihin uskominen lienee sama kuin uskominen Häneen.
Nimittäin jos Sana velvoittaa meitä kuuliaisuuteen ja tottelemiseen, -
niin silloin se on myös rakkautta Jumalaa kohtaan.
Samoin on ihmisten välillä. Jos tiedämme lähimmäisen tahdon -
olevan vilpitön ja oikeamielinen, -
niin mekö olisimme halukkaita rikkomaan tuota tahtoa -
saadaksemme sen ihmisten välisen elämän mutkikkaaksi?
Kun Jeesus tahtoi tehdä selväksi, mikä tuon Sanan merkitys on, -
ja toisaalta anteeksiantamuksen merkitys, -
niin Hän sanoo 6. luvussa edelleen: -
"Silloin juutalaiset riitelivät keskenään sanoen: -
'Kuinka tämä voi antaa lihansa meille syötäväksi?'"
Jeesus tarkoitti tuossa, että Hän eli Isän kautta -
eli oli kuuliainen Isän sanalle ja tahdolle.
Siksi lihansa päivinä, siinä, mitä Hän on puhunut ja tehnyt, -
meidän kuuluisi elää Jeesuksen kautta sitä totuutta, -
mitä Hän meille opettaa.
"Ellette syö Ihmisen Pojan lihaa" merkitsi sitä, -
että se, mitä Hän lihansa päivinä on meille Isän tahtoa puhunut, -
olisi meitä ohjaamassa kulkemaan oikeaa tietä.
Hän sanoo toisaalla, että Hän on tie ja totuus ja elämä.
Ei Isän tykö ole muuta tietä kuin Hänen kauttaan.
Hän jatkaa Ihmisen Pojan lihan syömisestä -
- siis elämästä riippuvaisena Jeesuksen totuudesta: -
"ja juo hänen vertansa, ei teillä ole elämää itsessänne."
Toisaalta tässä siis sanotaan, -
että kun Jeesuksen välittämään totuuteen Isän sydämeltä meille -
tulee rikkomus, niin vain Jeesuksen veri voi puhdistaa.
Se tapahtuu anteeksiantamuksessa, kun teemme parannusta -
Jumalan Sanan rikkomuksista.
Siis uudelleen: "Totisesti, totisesti minä sanon teille: -
ellette syö Ihmisen Pojan lihaa ja juo hänen vertansa, -
ei teillä ole elämää itsessänne."
Vapahtaja vetoaa siihen, mitä Hän on opettanut -
ja siihen, miten Hän on ristillä ihmisen syntien sovitukseksi -
Isän tahdosta todella uhrannut oman elämänsä, -
että me saisimme rikkomuksemme anteeksi Jumalalta.
Jeesuksen aikana kirjanoppineet, fariseukset ja saddukeukset -
välittivät Jumalan Sanan totuutta ihmisille.
Hän sanoo siksi kuulijoilleen, -
että Mooseksen istuimella istuvat kirjanoppineet ja fariseukset.
"Sentähden, kaikki, mitä he sanovat teille, se tehkää ja pitäkää; -
mutta heidän tekojensa mukaan älkää tehkö, sillä he sanovat, -
mutta eivät tee."
Tuo ulkokultainen elämä kristittyjen kesken ja Jeesuksen aikana -
tuottaa sitä, että moni ei elä Jumalan Sanan kanssa totuudellisesti.
Monesti sanotaan, että pyhityselämä olisi paikallaan.
Tulisi etsiä Jumalan tahtoa siinä todellisuudessa, -
jossa pelkää rikkovansa sitä, tutkia Jumalan Sanan totuutta.
Siihen kuuluu myös velvollisuus olla kuuliainen Herralle.
Eräs nuori mies kysyi Jeesukselta: -
"Mitä minun pitää tekemän, että minä saisin iankaikkisen elämän?"
Tuohan on varmaan monesti se meidän peruskysymyksemme, -
kun emme vielä tarkkaan ehkä tiedä Jumalan tahtoa, -
mutta toivomus olisi päästä kerran kuoleman jälkeen ikuiseen elämään.
Tärkeämpää on silti vielä täällä maan päällä on löytää -
se ikuisen elämän väylä -
eli usko Jeesukseen Kristukseen, löytää Hänen yhteyteensä.
Sen jälkeen Hänen totuutensa kuuluu päivittäisen elämän sisältöön.
Jeesus vastasi tälle: "Miksi kysyt minulta, mikä on hyvää? -
On ainoastaan yksi, joka on hyvä."
Hän tarkoitti taivaan Isää, meidän Jumalaamme, -
jonka rakkaus ja hyvyys on täydellistä.
Yksi on hyvä.
Tuo Jumalan rakkaus ja hyvyys sai aikaan sen, -
että Jeesus Kristus lähetettiin tuomaan myös totuus.
Isän sydämellä oli tahto suojella ihmisen elämää valheelta -
ja niiltä rikkomuksilta, jotka erottavat Jumalasta -
ja kuuliaisuudesta Hänelle.
Jeesus sanoi: "Mutta jos tahdot päästä elämään sisälle, -
niin pidä käskyt."
Miten raskasta olisi ajatella ensimmäistä käskyä, josta aloitimme:
rakastaa Jumalaa kaikesta sydämestä, kaikesta sielusta, -
kaikesta mielestä, kaikesta voimasta.
Tutkisimmeko sitten tarkalleen, -
vähän kuten Daavid aikanaan kirjoitti: -
"Pidän Herran aina oikealla puolellani, -
etten tekisi syntiä häntä vastaan."
Tuollainen läheisyyssuhde elävän Jumalan ja Vapahtajan kanssa on -
lähtökohta sille, että emme eläisi niinkään itsellemme ja maailmalle, -
vaan kaikessa tässä todellisuudessa, mitä me elämme, -
eläisimme ehyellä sydämellä Jeesusta seuraten.
Nimittäin Jeesus sanoo tuolle nuorelle miehelle, -
joka siinä kyseli Häneltä, mitkä nuo käskyt olisivat.
Jeesus sanoi: Nämä: 'Älä tapa', 'Älä tee huorin', 'Älä varasta', -
'Älä sano väärää todistusta', 'Kunnioita isääsi ja äitiäsi' -
ja rakasta lähimmäistäsi niin kuin itseäsi.
Voi, miten vaikeaa on lähteä etsimään, -
mitä nämä oikeastaan sisältävät Jeesuksen opetuksissa.
Ei Hän näin vain niitä mainitse tälle, joka etsii ikuista elämää.
Nuorukainen ihmetteli, että tätä kaikkea hän on noudattanut.
Mitä häneltä vielä puuttuu?
Varmaan tämän kertomuksen Raamatusta muistatte hyvin.
Tuo hänen suuri omaisuutensa tuotti hänelle sen, -
että hän eli kahdenlaista elämää.
Ajallinen elämä oli niin rakas ja tärkeä, -
että se vei häneltä suuren osan huomiosta ja irralleen Jumalasta.
Jos hän olisi luopunut valtavasta rikkaudestaan -
ja antanut sen köyhille, niin hänellä olisi ollut aarre taivaissa.
Siis se täydellisempi Herran seuraaminen.
Jossain vaiheessa sanotaan siitäkin, -
kuinka paljon estää Jumalan valtakuntaan pääsemistä, -
jos on rikas tai luottaa omaisuuteensa -
ehkä enemmän kuin Jumalaan.
Mutta sitten vähän tarkennetaan.
Tuo ihmeellinen käsky, joka on tavattoman vaikea.
Nimittäin Jeesus vastasi noille kirjanoppineille fariseuksille, -
saddukeuksille, ylipapeille, kun he kyselivät Häneltä asioita: -
"...itse rikotte Jumalan käskyn perinnäissääntönne tähden."
"Sillä Jumala on sanonut: 'Kunnioita isääsi ja äitiäsi', -
ja 'Joka kiroaa isäänsä tai äitiänsä, -
sen pitää kuolemalla kuoleman'."
Se on yhteiskunnan elämää rakentava peruskäsky.
Jos vanhempia kunnioitetaan, -
niin voisi sanoa, että isän osuus -
puolison ja lasten kohdalla on tavattoman suuri.
Silloin kun isällä on kuuliaisuus ja rakkaus Jumalaa kohtaan, -
niin miten paljon helpompi on silloin lapsen kunnioittaa isää.
Samoin tietysti on äidin kohdalla, -
koska Jumala on antanut tuon pyhän Sanansa ja totuutensa.
On ihmeellistä, että Suomen valtakunnan laki on aikanaan -
perustettu hyvin vahvasti Jumalan Sanan varaan, -
niin moraalikäsitykset, rikkomukset, -
varastamiset kuin ihmisen vahingoittamisetkin.
Siellä on niin paljon sitä, mikä nousee suoraan Jumalan Sanasta.
Koko yhteiskuntaa ajatellen isän ja äidin merkitys lapsille -
ja ehyen perheen merkitys lapsille on tuottaa myös ehyttä tulevaisuutta.
Tämä Sanahan 'Kunnioita isääsi ja äitiäsi' alun perin lupaa, -
että menestyisit ja kauan eläisit maan päällä.
Kuinka paljon me isät ja äidit -
olemmekaan vastuussa monista asioista!
Ennen kaikkea Jumalalle rikkomuksista, -
mutta myös lähisuhteessa puolisolle tai lapsille -
ja lastenlapsille ja sukupolville eteenpäin.
Silloin nuo oikeamieliset vanhurskaat, Jumalaa rakastavat vanhemmat -
ja isovanhemmat tulevat -
samalla tavalla kunnioitetuksi kuin Aabraham, Iisak ja Jaakob aikanaan.
Jumala tahtoo siis puhdistaa sukukuntia.
Jokainen aikuinen ihminen, iäkäs isovanhempi -
tai lasten vanhempi tai lapsi on täysin vastuullinen -
Jumalan edessä siitä, kunnioittaako Jumalaa, -
kunnioittaako puolisoa, isää tai äitiä -
ja myös sisaruksia ja lähimmäisiä.
Kaikki tämä on perusasiaa ihan koko yhteiskuntaa varten.
Kun nämä asiat eivät oikein luonnistu, -
niin olisi syytä palata sinne paikalle, -
josta pian opetan myös.
Kuinka voisi Jumalan antaa eheyttää niitä rikkomuksia, -
joita ihmisten välille on tullut.
Sitten toinen käsky, jota on hyvin vaikea ajatella.
Maailma on täynnä murhaajia, väkevää tappamista, rikkomusta.
Ihmishenki sammutetaan maan päältä -
murhatekojen ja tappamisten kautta.
Mutta Jeesus tuo sen niin kerta kaikkiaan lähelle meitä jokaista.
Hän sanoo: "Joka tappaa, se on ansainnut oikeuden tuomion".
"Mutta minä sanon teille: jokainen, joka vihastuu veljeensä, -
on ansainnut oikeuden tuomion;"
Niitä lakitupia tarvitsisi olla varmaan -
melkein jokaista perhettä tai jokaista kyläkuntaa kohti, -
muutamaa kymmentä ihmistä kohti.
Aika erikoinen Sana.
Tuo vihastuminen...
Älkää antako auringon laskea vihanne yli -
sovittamatta sitä vihaa puolin ja toisin.
"ja joka sanoo veljelleen: 'Sinä tyhjänpäiväinen', -
on ansainnut suuren neuvoston tuomion;"
Ihmeellistä on, voisiko eduskunta tai joku suurempi oikeuslaitos -
tulla kyseeseen, jos sanotaan tuolla lailla, -
niin kuin ihminen niin helposti sanoo.
Ajattele, kuinka sitova tämä Jumalan Sana on.
Meidän tulisi kunnioittaa lähimmäistämme niin kuin itseämme.
Ei ruveta vihastumaan tai pitämään vihaa yllä -
tai sanota ketään pöljäksi, tyhjänpäiväiseksi.
Kuinka helposti 8. käskykin tuossa saman tien on rikottu: -
älä sano väärää todistusta lähimmäisestäsi.
Sitten Jeesus vielä jatkaa: "ja joka sanoo: 'Sinä hullu', -
on ansainnut helvetin tulen."
Monenlaisissa mielen vaikeuksissa ihmiset tänä päivänä elävät.
He joutuvat niin raskaasti tuon Sanan alle.
Ennen sanottiin, että joutuu hullujen huoneeseen.
Se on yhteiskunnallisesti raskas asia.
Tuo sananparsikin on täysin tuota Jumalan Sanaa vastaan.
Kun ihminen särkyy sisäisesti, -
niin hän on Jumalan rakkaudelle hyvin altis.
Mutta voiko sitä Kristuksen ruumis eli seurakunta jakaa näillekin, -
jotka ovat mieleltään järkkyviä, -
sellaisia, joiden elämä on Jumalan silmissä rakas.
Voisiko se tulla ihmistenkin silmissä rakkaaksi?
Rinnalla kulkijoita riittää tavattoman vähän.
Inhimillisellä avulla yritetään, -
inhimillisen viisauden ja lääkityksen kautta, -
mutta rakkaus peittää syntien paljouden.
Rakkaus eheyttää. Jumala-suhde eheyttää.
Erikoista tässä ajassa on, -
että Jumalan Sana on niin harvinaista.
Varsinainen lääkitys rikkomuksia ja rikkinäisyyttä vastaan -
on se, että Jumala rakastaa kaikkia.
Me olisimme velvollisia myöskin etsimään -
sydämissämme sitä alttiutta rakastaa.
Ei niin, että ainoastaan löytäisimme sitä Jumalan rakkautta, -
että rakastaisimme Jumalaa yli kaiken.
Sitten voisimme rakastaa myös lähimmäistä, -
ja lähimmäinen kokisi sen niin, -
että aidosti Jumala rakastaa minua tuon kristityn kautta, -
Jeesuksen seuraajan kautta.
Vielä siinä sanotaan: -
"ja käy ensin sopimassa veljesi kanssa, -
ja tule sitten uhraamaan lahjasi."
Kun ajattelemme, että voisimme olla hyväntekijöitä, -
jopa uhrata Jumalan valtakunnan työtä varten, -
niin Herra ohjaa sen, onko se sitten väärämielinen uhraaminen, -
jos meillä on rikkomuksia toistemme kanssa -
emmekä käykään sopimassa ensin.
Voi, ystävä kallis! Nämä monet käskyt ovat todella vaikeita.
Eräs henkilö pappeja opettaessaan sanoi, -
että Vuorisaarna on paras eheytymisen lähde.
Jos lukee Vuorisaarnaa (Matteus 5-7), -
niin siellä on hyvin pitkälle puhuttu elämän tie.
Siinä puhutaan myös Sanasta 'Älä tee huorin'.
"Mutta minä sanon teille: jokainen, joka katsoo naista himoiten häntä,
on jo sydämessänsä tehnyt huorin hänen kanssansa.
Jos sinun oikea silmäsi viettelee sinua, repäise se pois -
ja heitä luotasi; sillä parempi on sinulle, -
että yksi jäsenistäsi joutuu hukkaan, -
kuin että koko ruumiisi heitetään helvettiin."
Miten tähän voisi suhtautua aidosti, -
kun yhteiskunta näinä vuosikymmeninä -
2020-luvulla on niin täynnä -
kaikenlaista seksiin kiihottamista -
filmeissä ja ihmisten kesken.
Ihan nuorille lapsille jopa ennen rippikouluikää -
jaetaan niitä välineitä, jotka tavallaan tekevät luvalliseksi -
yhteiskunnassa sellaisen haureuden pidon, -
jossa neitseellinen puhtaus hävitetään kansasta.
Näin olisi lupa käydä aviolliseen yhteyteen ennen vihkimistä.
Kun maasta häipyy näitten asioitten kunnioittaminen, -
niin sama on naisen kohdalla, kun luomisteon yhteydessä Jumala sanoi,-
että mieheesi on sinun halusi oleva.
Kumpikaan sukupuoli ei ole mitenkään näistä synneistä vapaa, -
vaikka miehenä on vaikea ymmärtää, -
mitä naisen elämä, kiusaukset ja lankeemus on.
Jumalan kuvaksi molemmat luotiin vapaan tahdon varaan.
Oikeamielisesti eläminen Jumalan Sanan totuuden mukaan -
on avioliittouskollisuudessa ja omassa uskollisuudessa -
elämistä Jumalan Sanalle. Ne ovat niitä asioita, -
joitten kohdalla Jumalan seurakunta ja yhteiskunta -
seisoo tai kaatuu.
Jumala tahtoo, että tuo Jeesuksen lihansa päivinä meille opettama -
ei jäisi vain siihen, että elämme tätä elämää puolinaisesti.
Niin kuin toisetkin tekevät, niin on minullakin lupa tehdä, -
ajatella, sanoa ja ehkä salassa toimia.
Silloin tuo totuus onkin vain omavanhurskautta -
eikä todellista Jeesuksen verellä puhdistettua -
Isän silmissä oikeaa vanhurskautta.
Ystävä rakas, emme näitä asioita käy tämän pidemmälle läpi, -
mutta nuo käskyt meitä velvoittavat.
Jos Jeesus Kristus sanoi, että Jumalan Sana on kokonaan totta, -
ei ainoakaan piirto, -
ei ainoakaan kirjain muutu Jumalan laissa.
Kristityn tulee totella Jumalaa -
ja tehdä parannusta, niin kuin Jeesus tuossa opetti, -
että ellei syö Ihmisen Pojan lihaa ja juo Hänen vertansa, -
ei ole elämää itsessänsä.
Tuolla ihmisen omavanhurskaudella, -
ellei se ole Jeesuksen Kristuksen seuraamisesta totta, -
on vaikeaa meidän valheessa selvitä perille.
Jumala siunatkoon sinun ja minun kilvoitukseni, -
että kerran olisimme perillä Jeesuksen tähden. Aamen.
Tekstitys: Tuula-Riitta Virrankare